Komission asetus (EY) N:o 2431/98, annettu 11 päivänä marraskuuta 1998, neuvoston asetuksen (ETY) N:o 3759/92 soveltamista koskevista yksityiskohtaisista säännöistä kalastustuotteiden tuontihintojen ilmoittamisen osalta annetun asetuksen (EY) N:o 2211/94 muuttamisesta



Virallinen lehti nro L 302 , 12/11/1998 s. 0013 - 0021



KOMISSION ASETUS (EY) N:o 2431/98, annettu 11 päivänä marraskuuta 1998, neuvoston asetuksen (ETY) N:o 3759/92 soveltamista koskevista yksityiskohtaisista säännöistä kalastustuotteiden tuontihintojen ilmoittamisen osalta annetun asetuksen (EY) N:o 2211/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (ETY) N:o 3318/94 (2), ja erityisesti sen 22 ja 23 artiklan, sekä katsoo, että on tarpeen vahvistaa yksityiskohtaiset säännöt, joiden avulla voidaan varmistua viitehintojen valvontaan vaadittujen tietojen toimittamisesta nopeasti ja luotettavasti, on syytä ajantasaistaa luettelo edustavista markkinoista ja -satamista, joissa tuonti rekisteröidään, jotta tuonnin tosiasiallinen määrä voidaan ottaa paremmin huomioon, komissiolle nykyään faksilla toimitettavat tiedot tuotetaan tietotekniikan avulla; kyseisten tietojen kokoamisesta ja lähettämisestä vastuussa olevilla kansallisilla viranomaisilla on tekniset keinot niiden lähettämiseksi tietokantaan sähköpostitse; tämän vuoksi tämä lähetystapa olisi otettava lopullisesti käyttöön ja määriteltävä tarkasti viestien muoto; tätä varten on syytä muuttaa komission asetus (EY) N:o 2211/94 (3), ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2211/94 seuraavasti: 1) Korvataan 2 artiklan 1 kohta seuraavasti: "1. Jäsenvaltioiden on ilmoitettava komissiolle sellaisten asetuksen (ETY) N:o 3759/92 liitteissä I, II, III, IV ja V lueteltujen tuotteiden vapaasti rajalla -hinnat, joiden viitehinta on vahvistettu ja jotka on luovutettu vapaaseen liikkeeseen. Nämä tiedot eritellään lajin tai tuotteen, luokan, jalostusasteen sekä tuonti-ilmoituksen esittämispäivän mukaan." 2) Korvataan 2 artiklan 4 kohta seuraavasti: "4. Tiedot lähetetään ennen joka kuukauden 25 päivää tai ensimmäisenä työpäivänä sen jälkeen niiden tuotteiden osalta, jotka on laskettu vapaasti liikkeelle kuukauden 1-15 päivänä, tai seuraavan kuukauden 10 päivänä tai ensimmäisenä työpäivänä sen jälkeen niiden tuotteiden osalta, jotka on laskettu vapaasti liikkeelle kuukauden 16 ja viimeisen päivän välisenä aikana. Tiedonanto lähetetään komissiolle sähköpostilla liitteessä II ilmoitetussa muodossa." 3) Korvataan liite tämän asetuksen liitteellä I. 2 artikla Tämä asetus tulee voimaan 1 päivänä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä marraskuuta 1998. Komission puolesta Emma BONINO Komission jäsen (1) EYVL L 388, 31.12.1992, s. 1 (2) EYVL L 350, 31.12.1994, s. 15 (3) EYVL L 238, 13.9.1994, s. 1 LIITE "LIITE I >TAULUKON PAIKKA> LIITE II 1. Tietojen muoto >TAULUKON PAIKKA> 2. Viestin muoto Tiedosto on neljä tietuetyyppiä sisältävä tekstitiedosto. - Tiedot on erotettu toisistaan puolipisteellä ja - kunkin rivin jälkeen viestissä on rivinvaihto. seuraavasti: 2211 C(3) PPKKVVVV PPKKVVVV; N(3); N(3); K(3); K(12); K(3); K(3); K(3); K(3); N(15.4); K(3); N(15.4) PPKKVVVV; N(3); N(3); K(3); K(12); K(3); K(3); K(3); K(3); N(15.4); K(3); N(15.4) PPKKVVVV; N(3); N(3); K(3); K(12); K(3); K(3); K(3); K(3); N(15.4); K(3); N(15.4) . . . . . . 3. Koodit >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>